【大學生活迷思六】住Hall 最慘嘅十個遭遇
住Hall就係離開自己comfort zone,學習好好同人相處共住一室,脫離屋企人,學習獨立,仲有享受hall各樣嘅文化。然而,事情往往都唔係咁順利,小編比大家一啲提醒,住hall有機會遇到呢啲幾遭遇,相信住緊hall嘅你地都會有共鳴。
1/融入唔到Hall文化
住hall最common嘅文化離不開劈酒、落酒吧、MJ、飲早茶、行夜山等等嘅夜生活,hall入面一半以上嘅人都係咁,當你融入唔到,自然就唔會同佢地玩,要再搵其他志同道合。再講,每個Hall嘅文化都唔同,揀Hall之前當然要做足資料搜集,入到去之後一年間會有大大小小活動,如果覺得格格不入無興趣join活動,咁對你住嘅hall都會無乜歸屬感,少咗樣樂趣。
2/地方污糟
可能係hall太舊,或者食物擺咗喺房或者common area太耐,會惹勁多蟲同曱甴,真係好嘔心。記住要洗碗,唔好擺野食野飲過夜啊。
3/無朋友
同frd或者同學或者莊員未必reg到同一個hall,又無玩hall ocamp就難啲識到朋友。如果同roommate唔夾或者唔係成日見面,又同層友唔熟,咁你住hall嘅生活就會少啲樂趣。
4/Toiletmate衛生情況惡劣
試過Toiletmate搞到廁所地下勁濕、馬桶塞晒、有屎漬、經血等等,真係好得人驚。有時會寫啲忠告貼喺廁所比toiletmate睇,佢地又會貼返張紙回應你。
5/同roommate唔夾一:作息時間太唔同
對於夜鬼黎講,凌晨先係每日嘅黃金時間,起碼凌晨1點先開始精神,越夜越有機。如果你係早瞓又有個夜鬼roommate嘅話真係一大悲劇。夜鬼roommate如果識得尊重你,去朋友房大玩特玩,咁都無乜問題,只係有機會返黎嗰陣嘅開門聲嘈醒到你;如果大家都留喺房,夜鬼roommate點都會玩電話或者電腦到最後一刻,開燈通宵做paper,夜媽媽先黎吹頭,甚至會無熄燈就瞓著咗,嚴重影響到睡眠質素。
所以建議大家如果同roommate作息時間太唔同,要講出黎,好好溝通,搵到大家個pace,同埋尊重對方。
6/同roommate唔夾二:無偈傾,一句起兩句止
有時聽到人講同roommate傾通宵偈,覺得好羨慕,偏偏自己同roommate就尷尷尬尬咁,一開頭識自介完之後,每日對話只得hi bye。
7/同roommate唔夾三:roommate永遠聽唔到鬧鐘響
roommate永遠訓到黃朝八晏,聽唔到鬧鐘響,即使佢地個鬧鐘已經較到有幾大聲得幾大聲,但只會叫得醒淺眠嘅你,個鬧鐘起碼響成十五分鐘先醒,如果佢地係八半堂九半堂就大鑊。
8/同roommate唔夾四:roommate嘈過行雷嘅鼻鼾聲
有好多人就係因為同房嘅鼻鼾聲搞到訓唔著,第二日上堂都無精神,甚至係dayoff都無覺好瞓。可以做嘅事就只有比佢更早瞓,或者買返個耳塞。大鼻鼾聲佢都唔想架,的確好難控制到,住hall就係離開自己comfort zone,體驗一下,過程中學習要嘗試包容對方。
9/同roommate唔夾五:同roommate夾錢買野但佢從來都無比過錢
遇到自L私嘅roommate真係喊三聲。例如一齊夾錢買廁紙、杯麵、洗衣粉等等,總係走數,或者講完payme之後又無咗回事,開聲問佢拎返又唔好意思,啲錢就好似潑咗出去嘅水一樣收唔返。
10/同roommate唔夾六:無交帶
帶女/男朋友上黎唔出聲,鎖門又入唔到去拎電腦要白白等你地完事,唔鎖門又你眼望我眼尷尬;同frd去房開P又唔講,上到去先知;其實交帶一聲真係咁難咩?
- 同學仔只要係早上申請,最快可以係下午就拎到錢
- 同學仔文件交齊,98%機會申請獲批
- 提早還款唔會收同學仔任何手續費或罰息
- 整個申請到還款過程 uFinance 不會收取同學任何手續費
唔少同學都會有財務需要,例如交學費,交卡數,Hall Fee, Exchange等,uFinance 為學生提供現時市場上最簡易申請低息學生貸款滿足你嘅財務需要,讓你可以擁有一個無壓力而又充實嘅校園生活。